CELEX: 32014R0228
Language: et
Date: 2014-03-10 00:00:00
Title: Komisjoni rakendusmäärus (EL) nr 228/2014, 10. märts 2014 , millega muudetakse määrust (EÜ) nr 601/2006, millega rakendatakse Euroopa Parlamendi ja nõukogu määrust (EÜ) nr 184/2005 ühenduse maksebilansi, rahvusvahelise teenuskaubanduse ja välismaiste otseinvesteeringute statistika kohta seoses andmete edastamise vormi ja korraga

11.3.2014   
            
            
               ET
            
            
               Euroopa Liidu Teataja
            
            
               L 70/16
            
         
      KOMISJONI RAKENDUSMÄÄRUS (EL) nr 228/2014,
   10. märts 2014,
   millega muudetakse määrust (EÜ) nr 601/2006, millega rakendatakse Euroopa Parlamendi ja nõukogu määrust (EÜ) nr 184/2005 ühenduse maksebilansi, rahvusvahelise teenuskaubanduse ja välismaiste otseinvesteeringute statistika kohta seoses andmete edastamise vormi ja korraga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 12. jaanuari 2005. aasta määrust (EÜ) nr 184/2005 ühenduse maksebilansi, rahvusvahelise teenuskaubanduse ja välismaiste otseinvesteeringute statistika kohta, (1) eelkõige selle artiklit 7,
   ning arvestades järgmist:
   
               (1)
            
            
               Komisjoni määrusega (EÜ) nr 601/2006 (2) kehtestatakse maksebilansi, rahvusvahelise teenuskaubanduse ja välismaiste otseinvesteeringute statistika kohta nõutavate andmete komisjonile (Eurostat) edastamise vormi ja korda käsitlevad rakendamiseeskirjad ning määratakse kindlaks andmestruktuuri tehniline spetsifikatsioon.
            
         
               (2)
            
            
               Komisjoni määrusega (EL) nr 555/2012 (3) ajakohastati määruse (EÜ) nr 184/2005 andmenõudeid ja määratlusi, et võtta arvesse uusi rahvusvahelisi standardeid, millega kehtestatakse kõnealuse statistika koostamise üldeeskirjad, nagu näiteks Rahvusvahelise Valuutafondi maksebilansi ja rahvusvahelise investeerimispositsiooni käsiraamat, Majanduskoostöö ja Arengu Organisatsiooni välismaiste otseinvesteeringute standard ja ÜRO rahvusvahelise teenuskaubanduse statistika käsiraamat.
            
         
               (3)
            
            
               Mitmed rahvusvahelised organisatsioonid ja riiklikud andmetootjad on rahvusvaheliste standardite alusel määranud andmete ja metaandmete elektroonilise vahetuse ühiseks andmearuandlusvormiks statistiliste andmete ja metaandmete standardi (SDMX) või kavatsevad seda teha. Seetõttu on vajalik kehtestada SDMXiga ühilduvate andmevormingute laiem määratlus ning kõnealuse standardi alusel koostatud uue andmestruktuuri määratlus.
            
         
               (4)
            
            
               Liikmesriikidest komisjonile (Eurostat) andmete edastamisel ainult andevormingu „Gesmes” kasutamist nõudvat määrust (EÜ) nr 601/2006 tuleks muuta, et see hõlmaks viidet SDMXile.
            
         
               (5)
            
            
               Andmestruktuuri tehniline spetsifikatsioon ei tohiks olla õiguslikult siduv. Selle asemel peaks komisjoni soovitatav tehniline spetsifikatsioon sisalduma iga-aastaselt läbivaadatavas Eurostati maksebilansivademeekumis (4). Seepärast tuleks määrust (EÜ) nr 601/2006 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas maksebilansi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 601/2006 muudetakse järgmiselt:
   
               (1)
            
            
               Artikkel 2 asendatakse järgmisega:
               „Artikkel 2
               Andmevorming
               Liikmesriigid kasutavad SDMXiga ühilduvaid andmevorminguid. Komisjon (Eurostat) teeb kättesaadavaks üksikasjaliku dokumentatsiooni asjaomaste vormingute kohta ja annab suunised selle kohta, kuidas neid vorminguid vastavalt käesoleva määruse nõuetele rakendada.”
            
         
               (2)
            
            
               Artikkel 3 jäetakse välja.
            
         
               (3)
            
            
               Lisa jäetakse välja.
            
         Artikkel 2
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 35, 8.2.2005, lk 23.
   
      (2)  Komisjoni määrus (EÜ) nr 601/2006, 18. aprill 2006, millega rakendatakse Euroopa Parlamendi ja nõukogu määrust (EÜ) nr 184/2005 seoses andmete edastamise vormi ja korraga (ELT L 106, 19.4.2006, lk 7).
   
      (3)  Komisjoni määrus (EL) nr 555/2012, 22. juuni 2012, millega muudetakse Euroopa Parlamendi ja nõukogu määrust (EÜ) nr 184/2005 ühenduse maksebilansi, rahvusvahelise teenuskaubanduse ja välismaiste otseinvesteeringute statistika kohta seoses andmenõuete ja määratluste ajakohastamisega (ELT L 166, 27.6.2012, lk 22).
   
      (4)  Kättesaadav riiklike haldusasutuste, ettevõtete ja kodanike suhtlus- ja teabekeskuse (CIRCABC) veebisaidil